Peter Cmorik

**Peter Cmorik** (* 22. marec 1980, Rožňava) je slovenský spevák, hudobník, skladateľ, textár a víťaz súťaže *[[Slovensko hľadá Superstar]] II* (2006). Má na konte štúdiové albumy, jednu kompiláciu *Best of* a mnoho singlov, spoluprác a piesní do filmov a seriálov. Je päťnásobným Zlatým slávikom a získal mnoho ďalších ocenení.

## Zo života
Peter Cmorik sa narodil 22. marca 1980 v Rožňave. Neskôr sa presťahoval do Veľkého Krtíša kde strávil celé svoje detstvo. Začínal ako učiteľ klavíra a gitary v základnej umeleckej škole a popritom hral vo viacerých kapelách (Amadeus, Hematit, Aeroplane, Humana). S kapelou OK Band hral 6 mesiacov v Japonsku. Po návrate sa prihlásil do súťaže ''Slovensko hľadá Superstar'', ktorú v roku 2006 vyhral. Vtedy začala jeho spolupráca s renomovanými hudobníkmi ako Juraj Kupec, Martin Gašpar, Marcel Buntaj, či Juraj Tatár. Spolu s Jurajom Kupcom napísali prvé hity „Dážď“ a „Mám pocit“, ktoré sa stali zároveň hitmi roka. V roku 2006 vydal album *Nádherný deň*, ktorý sa stal multiplatinový. Tento rok sa niesol v znamení veľkých úspechov, kde v ankete Slávik získal hneď tri ocenenia, Objav roka, Spevák roka a Hit roka, a absolvoval celoslovenské úspešné turné. 

Nasledoval druhý album *Žijem Ako Viem* (2007), z ktorého sa skladba „Nemusíš sa báť“ tiež stala Hitom roka a Peter získal opäť titul Zlatý Slávik. Hity „Čo to znamená“ a „Mám Ťa rád“ boli najhranejšími skladbami. Diváci ho mohli prvýkrát vidieť aj na doskách divadla, kde dostal hlavnú úlohu v muzikáli *Traja mušketieri*. So skladbou „Mám pocit“ vyhral v roku 2008 medzinárodnú súťaž v poľskom Rzeszówe a absolvoval československé turné ako hosť skupiny TEAM.

Rok 2009 priniesol album *Jedno si želám* s rovnomenným hitom.  

Štvrtý album *…O Tebe* (2013) priniesol skladby „Kam som rozum dal“, či „Premýšľam nad tebou“, ktorá odznela aj v hudobnej komédii *Tak Fajn*. 

Rok 2014 priniesol ďalšie dve muzikálové príležitosti, a to v muzikáli *Krysař* (rola Osud) a v muzikáli *Rómeo a Júlia* (páter Vavrinec).V medziobdobí vzniklo niekoľko duetov, s Adamom Ďuricom („Pôvabná“), so Zuzanou Smatanovou („Čo má prísť, príde“), neskôr s Robom Opatovským („Niečo je tu zlé“), s Martinom Harichom („Oh My Bro“) a Ondřejom Brzobohatým („Vietor“). S Ondřejom absolvoval počas dvoch rokov aj turné po Česku. V roku 2015 napísal titulnú pieseň k seriálu *[[Kolonáda (seriál)|Kolonáda]]* a dostal ďalšiu muzikálovú úlohu v muzikáli ''Jesus Christ Superstar'', kde dodnes hrá rolu Ježiša v Ostravskom divadle. 

V roku 2016 vydal svoj prvý Best Of album a absolvoval turné k 10. výročiu na scéne. Rok 2017 priniesol úspešný singel „Spolu zostarnúť“ (feat. Daniela Lovlin).  

V roku 2018 nahral s kapelou Peter Cmorik Band EP *Životom* (singel „Taká ako Ty“) a spolupracoval s Marekom Wolfom na albume *K Výškam...* Začiatkom roka 2019 vyšiel opäť nový singel s názvom „Dva prúdy riek“ a vystúpil ako support act na turné Habera a TEAM 2019 v dvanástich českých mestách. 

S kapelou Peter Cmorik Band vydáva novú pieseň „Dnes to príde“. Získal spolu 5 zlatých a dvoch strieborných Slávikov.

## Súkromný život
Žije v Novej Dedinke s manželkou Danielou a s dvojičkami Štefanom a Petrom.

## Diskografia
;Štúdiové albumy
* 2006: *[[Nádherný deň]]* – Sony BMG, CD
* 2007: *[[Žijem ako viem]]* – Sony BMG, CD
* 2009: *[[Jedno si želám]]* – Sony BMG, CD
* 2013: *[[...o tebe]]* – Cmoro, s.r.o, CD, Digital
;EP
* 2018: *[[Životom (časť prvá)]]* – Cmoro, s.r.o, EP, Digital
;Kompilácie
* 2016: *[[Best Of (Peter Cmorik)|Best Of]]* – Cmoro, s.r.o, CD
;Single
* „Peter Cmorik“
* 2009: „Keď spíš“ – Sony BMG, CD
* 2013: „Kam som rozum dal“ – Cmoro, s.r.o, CD, Digital
* 2015: „Odraz duše“ – Peter Cmorik & Inside, CD
* 2015: „Uuuú...“ – Peter Cmorik, Radovan „Vrabec“ Orth, Diophan Toss, FFC Group, CD
* 2015: „Oh My Bro“ – Peter Cmorik & Martin Harich, Cmoro, s.r.o, Digital
* 2017: „Spolu zostarnúť“ – Peter Cmorik feat. Daniela Lovlin, Cmoro, s.r.o, Digital
* 2018: „Taká ako ty“ – Peter Cmorik Band, Cmoro, s.r.o, Digital
* 2019: „Dva prúdy riek“ – Peter Cmorik Band, Cmoro, s.r.o, Digital

### Spolupráca na projektoch
* 2006: *[[Niečo s nami je]]* – I.M.T. Smile – Universal Music 171348-9, CD, 05. „Patrí len nám“ – I.M.T. Smile, Adam Ďurica, Peter Cmorik, Samo Tomeček
* 2010: *[[Kuko Sanchez]]* – HS records, CD, 04. „Príde k Nám“
* 2010: *[[Gemini (Zuzana Smatanová)|Gemini]]* – Zuzana Smatanová – Sony Music Enterteinment Czech Republic, s.r.o, „Čo má prísť, príde“ (singel) – Zuzana Smatanová & Peter Cmorik
* 2011: *[[Dávno zomrel Rock ‘n’ Roll]]* – Adam Ďurica – Universal Music, 03. „Pôvabná“ – Adam Ďurica a Peter Cmorik
* 2013: *[[HUMANA]]* – Humana – Cmoro, s.r.o, CD
* 2013: *[[Priatelia Vianoc]]* – V.A. – Lidl, CD, „Šťastné a Veselé“
* 2014: *[[Môj život]]* – Robo Opatovský – Záverečná, s.r.o, CD, 07. „Niečo je tu zlé“ – Robo Opatovský & Peter Cmorik
* 2014: *[[Identity]]* – Ondřej Brzobohatý – Supraphon, a.s. , CD, Digital, 09. „Vietor“ – Ondřej Brzobohatý & Peter Cmorik
* 2016: *[[Vianočné duetá]]* – Robo Opatovský – Záverečná, s.r.o, CD, 12. „Vianočný blázinec“ – Robo Opatovský & Peter Cmorik
* 2018: *[[K výškam...]]* – Peter Cmorik & Marek Wolf – Indies Happy Trails, CD

#### Hudba k filmu a seriálu
* 2012: „Tak fajn“, „Premýšľam nad tebou“ – BrainZone, CD
* 2013: *[[Kolonáda (seriál)|Kolonáda]]* (seriál RTVS), „Životné cesty“, titulná pieseň k seriálu
* 2016: *[[Muzzikanti]]*, *Muzzikanti* – Petarda Production, a.s. , CD, Digital, 02. „Všichni jsme muzikanti“, 06. „Život je šapitó“, 11. „Tohle je náš boj“, 14. „Hej sokoly“ – Peter Cmorik & Kollárovci, 16. „Zapomenout“ – Marta Jandová & Peter Cmorik, 20. „Kříž svůj neseme“ – Jarek Nohavica & Peter Cmorik

## Ocenenia
;Slávik

**[[Osobnosť televíznej obrazovky|Osobnosť televíznej obrazovky (OTO)]]**

**[[Ceny SOZA]]**

## Peter Cmorik Band

### 2006 – 2011
*Peter Cmorik – spev, gitara
*Juraj Kupec – gitara
*Martin Gašpar – basgitara
*Juraj Tatár – klávesy
*Marcel Buntaj – bicie

### 2011 – 2014
*Peter Cmorik – spev, gitara
*Pišta Lengyel – gitara
*Martin Gašpar – basgitara
*Juraj Tatár – klávesy
*Stanko Kociov – bicie

### 2014 – 2016
*Peter Cmorik – spev, gitara
*Maroš Goga – gitara
*Marek Jamber – basgitara
*Martin Tomeš – bicie

### 2016 – súčasnosť
*Peter Cmorik – spev, gitara
*Maroš Goga – gitara
*Marek Jamber – basgitara
*Kristóf Kiss – klávesy
*Martin Tomeš – bicie

## Iné projekty

## Externé odkazy
* petercmorik.sk – Oficiálna stránka

Kategória:Peter Cmorik
Kategória:Slovenskí popoví speváci
Kategória:Slovenskí rockoví speváci
Kategória:Slovensko hľadá Superstar
Kategória:Osobnosti z Rožňavy